Strut-Harald
Strut-Harald også benævnt Strutharald er en sagnfigur, der angives som værende jarl eller underkonge over danerne i Skåne i slutningen af 900-tallet. Nogle nordiske sagaer identificerer ham som søn af Gorm den gamle, hvilket gør ham til bror eller halvbror til Harald Blåtand. Gesta Wulinensis ecclesiae pontificum, der ellers i vid udstrækning omtaler Gorm den Gamles familieforhold, nævner derimod ikke Strut-Harald (dog bliver Strutharalds angivelige søn Sigvald og en af dennes brødre nævnt under årene 984 og 986).

Ifølge Snorri Sturluson var Strut-Harald jarl af "Jomsborg i Wendland."

Strut-Harald var far til Sigvald Jarl og Thorkild den Høje, der begge blev fremtrædende jomsvikinger og som kæmpede mod den norske Håkon Jarl. Endvidere havde han yderligere en navngiven søn,  samt datteren Tove, der blev gift med Sigurd Kappe.Docent ved Københavns Universitet  fremførte i 1870'erne en teori om, at Skjalm Hvides hustru Signe skulle være en efterkommer af Strut-Harald, mere præcist et tiptipoldebarn via Strut-Haralds søn Sigvald.

Sven Tveskæg efterfulgte ham ifølge sagafortællingerne som konge over Skåne.

Se også 
 Jomsvikingernes saga
 Snorri Sturluson Heimskringla

Referencer 

Personer fra vikingetiden
Sagnhelte
Personer fra Danmark
Danskere i 900-tallet